અઠવાડિયા બાદન વાદળાછાયા વાતાવણ બાદ ગુજરાતમાં અમદાવાદ, વડોદરા, નવસારી, ગણદેવી, આણંદ જેવા વિવિધ શહેરોમાં ગાજવ જ સાથે માવઠું થયું હતુ. અમદાવાદમાં રાત્રે અઢી વાગ્યાની આસપાસ કડાકા ભડાકા સાથે વરસાદ ખાબક્યો હતો. સૌરાષ્ટ્રના અમરેલી બોટાદ મોરબી, ભાવનગર સહિત શહેરોમાં કમોસમી વરસાદ થતા હળવી ઠંડક પ્રસરી ઉઠી હતી. અમરેલી જીલ્લાના ધારી, સાવરકુંડલા અને બાબરા સહિત ગ્રામ્ય વિસ્તારમાં વિજળીના કડાકા ભડાકા સાથે કમોસમી વરસાદ વરસ્યો હતો જ્યારે ભાવનગર સહિત વિસ્તારમાં હળવાથી મધ્યમ ઝાપટા નોંધાયા હતા. જોકે કમોસમી વરસાદને પગલે શિયાળુ પાકને નુકશાન જવાની ભીતિ પણ સેવાઈ રહી છે તેજમ કેરીના પાકને નુકસાન થવાની ચિંતા પણ ખેડૂતોમાં વ્યાપી છે. તો બીજી તરફ બેવડી ઋતુને કારણે રોગચાળો વકરે તેવી પણ શક્યતા હોવાથી શહેરીજનોમાં ચિંતા જોવા મળી રહી છે.